WPH จ่อขึ้น XD 10 มี.ค.นี้ ปันผล 0.10 บ. หลังงบปี 64 พลิกกำไร “ออลไทม์ไฮ”
WPH เตรียมขึ้นเครื่องหมาย XD วันที่ 10 มี.ค.นี้ ปันผล 0.10 บ./หุ้น หลังโกยกำไรปี 64 ออลไทม์ไฮ 242 ลบ. จากปีก่อนขาดทุน
WPH เตรียมขึ้นเครื่องหมาย XD วันที่ 10 มี.ค.นี้ ปันผล 0.10 บ./หุ้น หลังโกยกำไรปี 64 ออลไทม์ไฮ 242 ลบ. จากปีก่อนขาดทุน
8 มี.ค. 2565

บริษัท โรงพยาบาลวัฒนแพทย์ ตรัง จำกัด (มหาชน) หรือ WPH เตรียมขึ้นเครื่องหมาย XD หรือวันที่ไม่ได้รับสิทธิ์ปันผล วันที่ 10 มี.ค.65 ก่อนปันผลเป็นเงินสด 0.10 บาท ในวันที่ 25 พ.ค.65
อนึ่ง WPH รายงานผลการดำเนินงานปี 2564 มีกำไรสุทธิอยู่ที่ 242 ล้านบาท เพิ่มขึ้น 818% จากปีก่อนขาดทุน ซึ่งเป็นระดับกำไรที่ทำสถิติสูงสุดเป็นประวัติการณ์  ขณะที่มีรายได้รวมอยู่ที่ 1,226 ล้านบาท เพิ่มขึ้น 74% จากปีก่อนที่มีรายได้รวมเท่ากับ 705 ล้านบาท ทำให้รายได้ขึ้นมาสู่ระดับพันล้านเป็นปีแรก
โดยสาเหตุที่มีกำไรเพิ่มขึ้น เนื่องจากจำนวนผู้ป่วย ทั้งในและต่างประเทศเข้ามาใช้บริการจำนวนมากขึ้น มีรายได้จากการตรวจรักษาจากโรคโควิด-19 โดยจากสถานการณ์การแพร่ระบาดที่เกิดขึ้น ได้รับประโยชน์จากการตรวจคัดกรองโรคโควิด-19 การช่วยรับรักษาคนไข้โควิด-19 และการจัดทำฮอสพิเทล
รวมถึงการฉีดวัคซีนป้องกันโควิด-19 ให้กับคนในพื้นที่ตามนโยบายของรัฐ ซึ่งช่วงหลังพบว่าคนไข้มีความกล้าเดินทาง และเข้ามารับรักษาโรคประจำตัวในโรงพยาบาลมากขึ้นอีกด้วย ทั้งนี้ยังได้แรงหนุนจากผลกำไรของบริษัทย่อยที่เติบโตแบบก้าวกระโดดอีกด้วย